ঝাড়বাতি
ঝাড়বাতি হলো ছাদ থেকে ঝোলানো লাগানো শোভাবর্ধক এক ধরনের আলোকবিচ্ছুরক সামগ্রী। এটি প্রধানদঃ কাঁচে তৈরী হয় এবং অনেকগুলি বাতি কাঁচের আচ্ছাদনে সুন্দরভাবে বিন্যস্ত থাকে। ঝাড়বাতি প্রায়ই অলংকৃত হয়। অতীতে এতে মোমবাতি ব্যবহৃত হতো, বর্তমানে ব্যবহৃত হয় বৈদ্যুতিক বাতি। স্ফটিক জাতীয় কাঁচের তৈরী ঝাড়বাতিতে জটিল স্ফটিক প্রিজমের কারণে প্রতিসরিত আলোকরশ্মির বিচ্ছুরণ পরিবেশ আলোকিত করে। সাধারণত বড় ঘরে, মিলনায়তনে, খাওয়ার ঘরে ঝাড়বাতি লাগানো হয়ে থাকে। কখনও কখনও এমনকী গোসলখানাতেও ঝাড়বাতি লাগানো হয়ে থাকে।